2018/0169 (COD)

KOMISIJAS PAZIŅOJUMS EIROPAS PARLAMENTAM,



ko izstrādā atbilstīgi Līguma par Eiropas Savienības darbību 294. panta 6. punktam,



par

Padomes nostāju attiecībā uz Eiropas Parlamenta un Padomes regulas par ūdens atkalizmantošanas minimālajām prasībām pieņemšanu

(Dokuments attiecas uz EEZ)

1.Vispārīga informācija

Datums, kad priekšlikums nosūtīts Eiropas Parlamentam un Padomei (dokuments COM(2018) 337 final – 2018/0169 COD) 2018. gada 28. maijs Datums, kad atzinumu par priekšlikumu pieņēma Reģionu komiteja 2018. gada 6. decembris Datums, kad atzinumu par priekšlikumu pieņēma Eiropas Ekonomikas un sociālo lietu komiteja 2018. gada 12. decembris Datums, kad pieņemta Eiropas Parlamenta nostāja pirmā lasījumā 2019. gada 12. februāris Datums, kad Padomē panākta vienošanās par vispārējo pieeju 2019. gada 26. jūnijs Trialogu datumi 2019. gada 10. oktobris 2019. gada 12. novembris 2019. gada 2. decembris Datums, kad Pastāvīgo pārstāvju komiteja apstiprināja kompromisa vienošanos 2019. gada 18. decembris Datums, kad par kompromisa vienošanās apstiprinājumu balsoja Eiropas Parlamenta ENVI komiteja 2020. gada 21. janvāris Datums, kad Pastāvīgo pārstāvju komitejā panākta politiskā vienošanās (“I/A” punkts) 2020. gada 5. februāris Datums, kad Padomē panākta politiskā vienošanās (“I/A” punkts) 2020. gada 18. februāris Datums, kad Pastāvīgo pārstāvju komiteja pieņēma Padomes nostāju (“I/A” punkts) 2020. gada 20. marts Datums, kad pieņemta Padomes nostāja pirmajā lasījumā 2020. gada 7. aprīlis

2.Komisijas priekšlikuma mērķis

Ūdens Eiropas Savienībā ir ierobežots resurss: ūdens resursu noslodze vērojama vienā trešdaļā ES teritorijas. Iedzīvotāju pieaugošās vajadzības apvienojumā ar klimata pārmaiņām nozīmē, ka nākotnē Eiropā būs arvien sarežģītāk nodrošināt ūdens pieejamību pietiekamā daudzumā un kvalitātē.

Priekšlikuma par ūdens atkalizmantošanas minimālajām prasībām mērķis ir sakarā ar pielāgošanos klimata pārmaiņām visā ES palīdzēt mazināt ūdens trūkumu, veicinot ūdens atkalizmantošanas prakses plašāku ieviešanu lauksaimnieciskajā apūdeņošanā.

Papildus pieprasījuma pārvaldības un efektivitātes pasākumiem ūdens atkalizmantošana integrētas ūdens resursu apsaimniekošanas kontekstā ir svarīgs rīks. Tā būtu jāveicina, kad vien tas ir relevanti un izmaksefektīvi, taču vienlaikus jāaizsargā sabiedrības veselība un jānodrošina vides aizsardzība.

Priekšlikumā ir noteiktas saskaņotas minimālās prasības attiecībā uz ūdens kvalitāti, kas nodrošinātu, ka attīrītie komunālie notekūdeņi ir droši atkalizmantošanai lauksaimnieciskajā apūdeņošanā. Lai ūdeņi būtu piemēroti izmantošanai lauksaimniecībā, komunālie notekūdeņi, kam jau ir veikta attīrīšana saskaņā ar Komunālo notekūdeņu attīrīšanas direktīvas noteikumiem, būtu jāattīra vēl papildus, jo tikai tad varēs nodrošināt atbilstību minimālajiem kvalitātes parametriem.

Priekšlikumā ir noteiktas minimālās prasības, kas paredz, ka ūdens atkalizmantošanā apūdeņošanas vajadzībām visā ES tiks izmantota saskaņota pieeja. Tas nodrošinās vienlīdzīgus konkurences apstākļus gan operatoriem, kas ražo un piegādā pārgūtos ūdeņus, gan lauksaimniekiem.

Aplēsts, ka ierosinātā instrumenta rezultātā lauksaimnieciskajā apūdeņošanā varētu tikt atkalizmantoti aptuveni 6,6 miljardi m³ ūdens gadā salīdzinājumā ar 1,7 miljardiem m³ gadā, kas tiktu izmantoti, ja ES tiesiskā regulējuma nebūtu. Ja tiktu atkalizmantoti vairāk nekā 50 % no kopējā ūdens apjoma, kas apūdeņošanas vajadzībām teorētiski pieejams no notekūdeņu attīrīšanas iekārtām ES, varētu vairāk nekā par 5 % novērst tiešu ūdens ieguvi no ūdensobjektiem un gruntsūdeņiem. Tā rezultātā ūdens resursu noslodze kopumā samazinātos par vairāk nekā 5 %.

4.Komentāri par Eiropas Parlamenta nostāju

Eiropas Parlamenta pirmā lasījuma nostājā, ko pieņēma 2019. gada 12. februārī, tika ierosināts Komisijas priekšlikumā izdarīt šādus grozījumus:

–iekļaut atsauces uz tiesību akta piemērošanas jomas paplašināšanu nākotnē,

–noteikt jaunus pienākumus ūdens atkalizmantošanas sistēmas dalībniekiem, kas nav pārgūšanas staciju operatori, kā arī

–piešķirt lielāku lomu kompetentajām iestādēm.